cyanic-selkie/wikianc huggingface dataset:
Μίτσο Ασέν
Όταν η αριστοκρατία ανακήρυξε βασιλιά των Βουλγάρων τον Κωνσταντίνο Α΄ Τιχ, ο Μίτσο-Ασέν αναγκάστηκε να εγκαταλείψει με την οικογένεια του την πρωτεύουσα το 1257, προσπαθώντας να προβάλει αντίσταση από την Πρεσλάβα και στη συνέχεια από τη Μεσημβρία (σημ. Νέσεμπαρ). Με αντάλλαγμα άσυλο και γη παρέδωσε τη Μεσημβρία και τη γύρω περιοχή της στον Μιχαήλ Η΄ Παλαιολόγο και κατέφυγε στη Νίκαια. Ο Μιχαήλ του έδωσε εκτάσεις γης κοντά στην αρχαία Τροία, όπου εγκαταστάθηκε μόνιμα με την οικογένειά του.
Εικάζεται ότι πέθανε πριν το 1278, όταν ο Μιχαήλ Η΄ Παλαιολόγος Αυτοκράτορα των Ρωμαίων προώθησε τον γιο εκείνου, Ιβάν Γ΄, στον βουλγαρικό θρόνο.
Οικογένεια
Νυμφεύτηκε τη Μαρία, κόρη του Ιβάν Β΄ των Ασέν της Βουλγαρίας. Μαζί της απέκτησε τα εξής τέκνα: Ήταν γαμπρός του αφού είχε παντρευτεί την κόρη του, Μαρία (από τον 3ο γάμο του με την Ειρήνη Αγγελίνα της Ηπείρου-Θεσσαλονίκης).
Κατηγορία:Τσάροι της Βουλγαρίας Κατηγορία:Οίκος των Ασέν
Elephant (άλμπουμ)
Το "Elephant" είναι το τέταρτο άλμπουμ των The White Stripes. Κυκλοφόρησε στις 1 Απριλίου του 2003 από την V2 Records. Πήρε διθυραμβικές κριτικές και έκανε καλές πωλήσεις. Στη συνέχεια κέρδισε μια υποψηφιότητα για άλμπουμ της χρονιάς και κέρδισε το βραβείο του καλύτερου εναλλακτικού άλμπουμ στα Γκράμι του 2004. Έφτασε στο #6 του Billboard και στο #1 των UK Album Charts.
Κομμάτια
Όλα τα τραγούδια γράφτηκαν από τον Jack White εκτός από τα σημειωμένα
Παραπομπές
Κατηγορία:Άλμπουμ του 2003 Κατηγορία:Δισκογραφία των The White Stripes
ΟΝ Αλμερία
Η Ουνιόν Ντεπορτίβα Αλμερία (αρχικά στα Ισπανικά: UD Almería, προφορά: Ου Ντε Αλμερία) είναι μια ισπανική, ποδοσφαιρική ομάδα από την Αλμερία, Ανδαλουσία. Ιδρύθηκε το 1989. Συμμετέχει στη Πριμέρα Ντιβιζιόν. Έδρα της ομάδας είναι το Estadio de los Juegos Mediterráneos, χωρητικότητας 22000 θεατών. Η ομάδα συμμετείχε 5 περιόδους στη Πριμέρα Ντιβιζιόν, 9 στη Σεγούντα Ντιβιζιόν, 6 στη Segunda División B, 2 στη Tercera División και 3 στις Categorías Regionales.
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1989 Κατηγορία:Σεγούντα Ντιβιζιόν
The Simpsons Hit & Run
Το The Simpsons Hit & Run είναι βιντεοπαιχνίδι δράσης περιπέτειας, βασισμένο στην αμερικανική σειρά κινουμένων σχεδίων The Simpsons. Το The Simpsons Hit & Run κυκλοφόρησε στις πλατφόρμες του PlayStation 2, GameCube, Xbox και του IBM PC-compatible, στις 16 Σεπτεμβρίου 2003 στις ΗΠΑ και στις 24 Οκτωβρίου 2003 στην Ευρώπη. Το παιχνίδι δημιουργήθηκε από την Radical Entertainment και παρουσιάστηκε από την Vivendi Universal. Το σενάριο του βιντεοπαιχνιδιού γράφτηκε από τους συγγραφείς της σειράς The Simpsons, καθώς επίσης οι ηθοποιοί της σειράς υποδύθηκαν τους χαρακτήρες του βιντεοπαιχνιδιού.
Στο παιχνίδι γίνεται αναφορά στην Οικογένεια των Σίμσονς και των κατοίκων του Σπρίνγκφιλντ, οι οποίοι συγκρούονται με παράξενα γεγονότα, τα οποία συμβαίνουν στην πόλη. Λίγο αργότερα, οι Σίμσονς μαθαίνουν πώς οι εξωγήινοι Κενγκ και Κόντος γυρίζουν ένα ριάλιτι σόου, στο οποίο τον κύριο ρόλο υποδύονται οι κάτοικοι του Σπρίνγκφιλντ. Για να κάνουν το σόου πιο ενδιαφέρον, οι εξωγήινοι προσφέρουν στους κάτοικους της πόλης το ποτό «Buzz Colа», εξαιτίας του οποίου αρχίζουν να χάνουν τα λογικά τους. Αλλά, χάρη στην βοήθεια του Καθηγητή Φρινκ, οι κάτοικοι της πόλης καταστρέφουν το διαστημικό πλοίο των εξωγήινων και συνέρχονται.
Το παιχνίδι δέχθηκε γενικά ευμενή σχόλια από τους κριτικούς. Το 2004, το The Simpsons Hit & Run έγινε το καλύτερο βιντεοπαιχνίδι σύμφωνα με το φεστιβάλ «Nickelodeon Australian Kids' Choice Awards». Μέχρι τον Ιούνιο του 2007 πωλήθηκαν πάνω από 3.000.000 αντίτυπα στην παγκόσμια αγορά.
Τρόπος παιχνιδιού
left|thumb|300px|Το Hit & Run και η σειρά [[Grand Theft Auto έχουν ομοιότητες. Από πάνω φαίνεται σκηνή από το The Simpsons Hit & Run, με τον Χόμερ στο αυτοκίνητο. Από κάτω, ανάλογη σκηνή από το Grand Theft Auto III.]] Στο παιχνίδι υπάρχουν 7 επίπεδα, το καθένα από τα οποία διαθέτει διαφορετικό σενάριο και διαφορετικές αποστολές. Σε κάθε επίπεδο, ο παίχτης μπορεί να ελέγχει μόνο ένα χαρακτήρα. Συνολικά, οι χαρακτήρες του παιχνιδιού είναι 5: ο Xόμερ Σίμσον, ο Μπαρτ Σίμσον, η Λίζα Σίμσον, η Μαρτζ Σίμσον και ο Απού Ναχασαπιμαπετίλον. Στο παιχνίδι δε χρησιμοποιείται κανένας τύπος όπλου και ο μόνος τρόπος προστασίας είναι η πάλη. Υπάρχουν τρεις τρόποι για επίθεση: χτύπημα με το πόδι, χτύπημα με το πόδι στον αέρα, καθώς επίσης και ένα απίστευτα δυνατό (σούπερ) χτύπημα. Το σούπερ χτύπημα αποτελεί κόμβο-χτύπημα. Αντί να παίρνει με τη βία το αυτοκίνητο από τον πρώτο κάτοικο της πόλης που θα βρει μπροστά του, ο παίκτης μπορεί απλά να καθίσει στη θέση του οδηγού.
Το The Simpsons Hit & Run συμπεριλαμβάνεται στην κατηγορία των sandbox, για αυτό και το κύριο χαρακτηριστικό του παιχνιδιού αποτελούν τα αυτοκίνητα. Στο The Simpsons Hit & Run υπάρχει προειδοποιητική μηχανή, η οποία βρίσκεται σε δράση μόνο όταν η αστυνομία προσπαθεί να συλλάβει τον οδηγό για κακή συμπεριφορά εν ώρα οδήγησης.
Σε κάθε επίπεδο υπάρχουν πράγματα τα οποία ο παίχτης μπορεί να συλλέγει, όπως νομίσματα. Για να κερδίσει νομίσματα, ο παίχτης πρέπει να καταστρέψει κάποιες περιοχές ή κτίρια που τον περιβάλλουν καθώς και τα εχθρικά ρομπότ. Ο κάθε παίχτης μπορεί να χρησιμοποιήσει τα νομίσματα για να αγοράσει νέα αυτοκίνητα ή ρούχα, τα οποία θα χρησιμεύσουν για να μπορέσει ο παίχτης να συνεχίσει το παιχνίδι. Επίσης, στο The Simpsons Hit & Run υπάρχουν συλλογικές κάρτες από το «The Itchy & Scratchy Show». Όταν ο παίχτης συγκεντρώσει και τις 49 (7 σε κάθε επίπεδο), έχει τη δυνατότητα να παρακολουθήσει ένα ειδικό βίντεο από το «The Itchy & Scratchy Show».
Τα νομίσματα εκτελούν τον ρόλο των βαθμών ζωής στο παιχνίδι, αν και ο παίχτης δε θα μπορέσει να πεθάνει, έστω και αν δεν έχει τα νομίσματα.
Σενάριο
Στο The Simpsons Hit & Run συμμετέχουν όλοι οι χαρακτήρες της σειράς «The Simpsons», αλλά υπάρχουν διαφορές με τα υπόλοιπα βιντεοπαιχνίδια που κυκλοφόρησαν βασισμένα σε αυτή την σειρά.
Τα γεγονότα του παιχνιδιού διεξάγονται στη φανταστική πόλη του Σπρίνγκφιλντ, όπου διεξάγονται και τα γεγονότα της σειράς «The Simpsons». Ξαφνικά, στην πόλη αρχίζουν να γίνονται παράξενα πράγματα - την αρχή του παιχνιδιού πάνω από την πόλη περνούν ρομπότ. Στα 2 πρώτα επίπεδα δεν παρέχεται κάποια συγκεκριμένη πληροφορία για το τι γίνεται στην πόλη. Από το τέλος του 2ου επιπέδου ο παίχτης αρχίζει να μαθαίνει περισσότερα για τα γεγονότα στην πόλη. Ο Μπαρτ Σίμσον, ένας από τους κύριους πρωταγωνιστές της σειράς, αιχμαλωτίζεται από φως που προέρχεται από διαστημικό πλοίο. Η αδερφή του, Λίζα, επίσης ένας από τους κύριους πρωταγωνιστές της σειράς, αποφασίζει να τον βρει και να μάθει τι γίνεται στην πόλη. Μαθαίνει πως τα μαύρα σεντάν (τύπος ελαφριού αυτοκινήτου), τα οποία εμφανίζονται εκείνη την περίοδο στην πόλη έχουν σχέση με την εξαφάνιση του αδερφού της. Λίγο αργότερα τον βρίσκει σε ένα καράβι στην πόλη. Ο Μπαρτ δε θυμάται τι συνέβη και μιλά με ακατανόητα λόγια, μιλά όμως μόνο για τα σεντάν και για την «Νέα και καλύτερη Buzz Colа», η οποία παρουσιάστηκε από την εταιρεία του Κλόουν Κράστι, γνωστό τηλεπαρουσιαστή της πόλης. Η Μαρτζ Σίμσον, μητέρα του Μπαρτ, αποφασίζει να μάθει τι έγινε με τον γιο της. Του δίνει να δοκιμάσει την «Buzz Colа» και ο Μπαρτ συνέρχεται και λέει πώς το ποτό δημιουργήθηκε από τους εξωγήινους και ελέγχει τον εγκέφαλο των ανθρώπων. Η μητέρα του προσπαθεί να σώσει την πόλη από το ποτό, αλλά δεν τα καταφέρνει.
Ο κάτοχος του μαγαζιού «Kwik-E-Mart», Απού, επηρεασμένος από την προσπάθεια της Μαρτζ και λυπημένος για το ότι πωλούσε το ποτό, αποφάσισε να μάθει από πού προέρχεται. Ο εγκληματίας Έμεϊ Ντζέιλμπιορντ, του λέει πώς τα φορτηγά με την κόλα είναι εγγραμμένα σε ένα από τα μουσεία της πόλης. Ο Απού και ο Μπαρτ εισβάλουν στο μουσείο, όπου βρίσκουν ένα μετεωρίτη, ο οποίος και αποτελεί πηγή της κόλας. Ο Απού και ο Μπαρτ κρυφακούν την συζήτηση του Κενγκ και του Κόντος, οι οποίοι παράγουν το ποτό. Επίσης μαθαίνουν πώς οι κάμερες, οι οποίες βρίσκονται στην πόλη, μεταδίδουν τη ζωή της πόλης στο διάστημα για το ριάλιτι σόου «Foolish Earthlings». Οι εξωγήινοι χρησιμοποιούν το ποτό για να τρελάνουν τους ανθρώπους.
Ο Απού αρχίζει να φοβάται τους εξωγήινους και αρνείται να βοηθήσει τον Μπαρτ, για αυτό και ο ίδιος αποφασίζει να εμποδίσει τα σχέδια του Κενγκ και του Κόντος. Ο Απού ζητά τη βοήθεια του Κράστι, αλλά αυτός είπε στον Μπαρτ πώς είχε ήδη βοηθήσει τις εταιρείες, υπεύθυνες για την πώληση της μπύρας «Duff». Μετά από αυτό, ο Μπαρτ ζητά την βοήθεια του πατέρα του και μαζί παρακολουθούν τον Κενγκ και τον Κόντος. Οι εξωγήινοι ξεφεύγουν, αλλά πριν από αυτό λένε πώς το ποτό βρίσκεται σε όλες τις αποθήκες νερού της πόλης. Μετά από αυτό, όταν το ποτό φτάνει στην γη του νεκροταφείου, μετατρέπει τους νεκρούς σε ζόμπι. Ο Χόμερ, πατέρας του Μπαρτ, συγκεντρώνει όλο τον χρήσιμο εξοπλισμό για να προστατεύσει την οικογένεια του από τα ζόμπι. Ακολουθεί ένα μαύρο σεντάν, που όπως νομίζει ανήκει στους εξωγήινους, αλλά μαθαίνει πώς ανήκει στον Καθηγητή Φρινκ. Αυτό το σεντάν τον οδηγεί στον ηλεκτρικό σταθμό της πόλης. Ο Καθηγητής του εξηγεί πώς η αδυναμία των εξωγήινων είναι τα πυρηνικά απόβλητα. Ο Καθηγητής και ο Χόμερ χρησιμοποιούν τα πυρηνικά απόβλητα, και χάρη σε αυτά το καράβι των εξωγήινων καταστρέφεται, και όλα επιστρέφουν στην κανονική τους μορφή.
Μηχανή παιχνιδιού
Η μηχανή παιχνιδιού του The Simpsons Hit & Run επηρεάστηκε από την μηχανή παιχνιδιού Copperhead Technology, το οποίο δημιουργήθηκε από την εταιρεία Radical Entertainment σε συνεργασία με την Touchdown Entertainment, στην οποία ανήκει και η εταιρεία Monolith Productions. Η μηχανή είχε χρησιμοποιηθεί και στο παιχνίδι «Hulk», το οποίο επίσης δημιουργήθηκε από την Radical Entertainment.
Μουσική
Η μουσική του The Simpsons Hit & Run δημιουργήθηκε από τον συνθέτη Μαρκ Μπέριλ (αγγ. Marc Baril ). Η μουσική του παιχνιδιού περιλαμβάνει κυρίως ρεμίξ τραγουδιών της σειράς «The Simpsons», γραμμένων από τον Ντάνι Έλφμαν το 1989. Μαζί με τον Μαρκ Μπέρι δούλεψαν οι συνθέτες Άλαν Λέβι (αγγ. Allan Levy) και Τζεφ Τιμοσούκ.
Επίσης δημιουργήθηκαν ξεχωριστές μελωδίες για τον κάθε χαρακτήρα. Για παράδειγμα, αν ο παίκτης διαλέξει τον Μπαρτ Σίμσον, θα ακούσει χαρντ ροκ, ενώ αν διαλέξει τη Λίζα Σίμσον, θα ακούσει μελωδίες από ταινίες της δεκαετίας του 1960, συνοδευμένες με σαξόφωνο.
Ολόκληρη η μουσική αρχειοθετήθηκε σε μορφότυπο RCF. Αυτό το μορφότυπο δημιουργήθηκε από την εταιρεία Radical Entertainment και χρησιμοποιήθηκε και σε άλλα παιχνίδια, όπως το Scarface: The World is Yours και το Prototype.
Πασχαλινά αυγά
Στο παιχνίδι The Simpsons Hit & Run παρουσιάζονται πασχαλινά αυγά. Αυτά τα πασχαλινά αυγά παρουσιάζονται σε όλες τις εκδόσεις του παιχνιδιού, για προσωπικό υπολογιστή ή κονσόλα. Όλα τα πασχαλινά αυγά του παιχνιδιού:
Ανάπτυξη
Δημιουργός του παιχνιδιού είναι η εταιρεία Radical Entertainment, η οποία έλαβε την άδεια για τη δημιουργία σειράς παιχνιδιών βασισμένων στη σειρά «The Simpsons». Το πρώτο παιχνίδι ήταν το The Simpsons Road Rage, το οποίο κυκλοφόρησε το 2001 και αποτελούσε παρωδία του παιχνιδιού Crazy Taxi. Μετά την προβολή του Road Rage, η ομάδα που ανέλαβε την ευθύνη για τη δημιουργία του Hit & Run, αποφάσισε να μην αποτελεί το παιχνίδι συνέχεια του Road Rage. Αντιθέτως, άλλαξαν τελείως τη μηχανή παιχνιδιού. Αποφασίστηκε να δίνεται στον παίχτη το δικαίωμα να διασχίζει την πόλη βαδίζοντας αντί σε αυτοκίνητο, για να αισθανθεί πως βρίσκεται πράγματι στην πόλη.
Η ομάδα, η οποία ανέλαβε τη δημιουργία του παιχνιδιού, αποφάσισε να προσθέσει κάποια σημαντικά σημεία από το Σπρίνγκφιλντ. Ο παίχτης μπορεί να γνωρίσει αυτά τα σημεία, όπως το μαγαζί «Kwik-E-Mart», στην ταβέρνα «Μο», στο σχολείο της πόλης καθώς και στο μαγαζί του «Comic Book Guy». Η 20th Century Fox, η Gracie Films και ο δημιουργός των «The Simpsons» Ματ Γκρόουνινγκ είχαν παίξει σημαντικό ρόλο στη δημιουργία του παιχνιδιού, καθώς κατάφερε να μεταφέρει τον πλανήτη των «The Simpsons» σε μορφή 3D. Τους χαρακτήρες του βιντεοπαιχνιδιού υποδύθηκαν τα ίδια άτομα όπως και στην σειρά«The Simpsons», ενώ οι σεναριογράφοι μετέφεραν όλο το σενάριο (μαζί με τους διαλόγους) στο παιχνίδι. Ο Τιμ Ρέμεντζ, μέλος της Vivendi Universal, δήλωσε πώς είναι πολύ χαρούμενος, που είχε τη δυνατότητα να συνεργαστεί με την ομάδα, η οποία είχε δουλέψει στη σειρά «The Simpsons».
Προώθηση
Η προβολή του The Simpsons Hit & Run ανακοινώθηκε στις 24 Απριλίου 2003, στο φεστιβάλ Electronic Entertainment Expo 2003. Η Vivendi Universal έδωσε αρκετές πληροφορίες για την δημιουργία των παιχνιδιών για τους «The Simpsons», συμπεριλαμβανομένου και του Hit & Run.
Κυκλοφορία
Στις 16 Σεπτεμβρίου 2003, η Vivendi Universal ανακοίνωσε την αρχή πωλήσεων του παιχνιδιού στην Αμερική για τις πλατφόρμεςPlayStation 2, GameCube και Xbox. Στις 31 Οκτωβρίου 2003, το παιχνίδι κυκλοφόρησε στην Ευρώπη στις πλατφόρμες PlayStation 2, GameCube και Xbox. Η μορφή του παιχνιδιού σε προσωπικό υπολογιστή κυκλοφόρησε στην Αμερική στις 13 Νοεμβρίου 2003 και στην Ευρώπη στις 21 Νοεμβρίου 2003.
Στη Βόρεια Αμερική και την Ευρώπη, το παιχνίδι κυκλοφόρησε σε όλες της πλατφόρμες (PS2, GameCube , Xbox и PC ). Στην Αυστραλία, κυκλοφόρησε μόνο για PlayStation 2, ενώ στην Ιαπωνία μόνο για Xbox.
Αποδοχή
Η ιστοσελίδα GameSpot έδωσε στο The Simpsons Hit & Run 8 από τους 10 βαθμούς, και κατέγραψε πώς το Σπρίνγκφιλντ σε αυτό το βιντεοπαιχνίδια παρουσιάστηκε πιο σωστά και καλύτερα σε αντίθεση με τα υπόλοιπα βιντεοπαιχνίδια βασισμένα στην σειρά «The Simpsons».
Η ιστοσελίδα GameSpy έδωσε στο βιντεοπαιχνίδι 4 από τους 5 βαθμούς, δηλώνοντας επίσης πώς το παιχνίδι ήταν «πολύ και πολύ αστείο».
Το αμερικάνικο μηνιαίο περιοδικό για βιντεοπαιχνίδια Official Xbox Magazine έδωσε στο παιχνίδι 8,8 βαθμούς από τους 10, λέγοντας πώς το παιχνίδι επαναλαμβάνει σωστά την σειρά, στην οποία βασίζεται. .
Το αγγλικό περιοδικό βιντεοπαιχνιδιών Play έδωσε στο παιχνίδι 8,3 βαθμούς από τους 10, θεωρώντας πώς το παιχνίδι «είναι σειρά κινουμένων σχεδίων που διεξάγεται τώρα» καθώς επίσης και «αληθινά τέλειο προϊόν».
Το αμερικάνικο περιοδικό Game Informer έδωσε στο Hit & Run 8,5 βαθμούς από τους 10, χαρακτηρίζοντας το ως «σίγουρα εξαιρετικό».
Η ιστοσελίδα παιχνιδιών για το Xbox — TeamXbox, — έδωσε στο παιχνίδι 8 από τους 10 βαθμούς, δηλώνοντας πώς αυτό το βιντεοπαιχνίδι είναι το καλύτερο σε σχέση με τα υπόλοιπα που δημιουργήθηκαν με βάση την σειρά «The Simpsons».
Η αμερικάνικη ιστοσελίδα GameZone, η οποία ασχολείται με βιντεπαιχνίδια βασισμένα σε σειρές κινουμένων σχεδίων, έδωσε στο παιχνίδι 8,6 βαθμούς από τους 10, δηλώνοντας πώς, γενικά, το παιχνίδι ήταν εξαιρετικό.
Το IGN έδωσε στο παιχνίδι 8 από τους 10 βαθμούς, δηλώνοντας πώς το «παιχνίδι ήταν εξαιρετικό».
Η ιστοσελίδα Game Revolution έδωσε στο παιχνίδι 7,5 βαθμούς από τους 10, λέγοντας πως έχει κάποια τεχνικά προβλήματα, τα οποία χάλασαν την εικόνα του παιχνιδιού.
Η ευρωπαϊκή ιστοσελίδα Eurogamer έδωσε στο παιχνίδι 5 από τους 10 βαθμούς, ένα από τα χειρότερα αποτέλεσμα του παιχνιδιού στα τσαρτ, λέγοντας πως καλύτερα να «αγοράσουμε ένα DVD με τα επεισόδια της σειράς, παρά να αγοράσουμε το βιντεοπαιχνίδι».
Η ιστοσελίδα Firing Squad έδωσε στο παιχνίδι 8 βαθμούς από τους 10, δηλώνοντας πώς τους άρεσε κυρίως η παρουσίαση του Σπρίνγκφιλντ καθώς και το σάουντρακ του βιντεοπαιχνιδιού.
Το Game Indusry News έδωσε στο παιχνίδι 4,5 βαθμούς από τους 5, λέγοντας πώς το παιχνίδι «είναι από τα καλύτερα και αστειότερα όλων των εποχών». Επίσης, σύμφωνα με την ιστοσελίδα, το σάουντρακ «ταιριάζει σε κάθε τύπο χαρακτήρα».
Η ιστοσελίδα Game Chronicles έδωσε στο παιχνίδι 8 βαθμούς από τους 10, λέγοντας πώς το σάουντρακ του παιχνιδιού ήταν εξαιρετικό. Επίσης, αναφέρει πώς «έστω και αν βρίσκεις απαντήσεις στα μυστικά, παραμένει ενδιαφέρον», καθώς και ότι είναι «εξαιρετικό».
Βραβεία
Το The Simpsons Hit & Run κέρδισε το βραβείο για το καλύτερο βιντεοπαιχνίδι της χρονιάς το 2004 στην τελετή του Nickelodeon Australian Kids' Choice Awards.
Πωλήσεις
Τον Ιούνιο του 2004, η αμερικάνικη εφημερίδα Los Angeles Times έγραψε ότι, ανα το παγκόσμιο, πωλήθηκαν περισσότερα από 1.000.000 αντίτυπα του The Simpsons Hit & Run.
Η τελευταία, μέχρι σήμερα, πληροφορία για τις πωλήσεις του παιχνιδιού παρουσιάστηκε από το αμερικάνικο περιοδικό BusinessWeek, το οποίο καταγράφει πώς μέχρι το 2007 πωλήθηκαν πάνω από 3.000.000 αντίτυπα του παιχνιδιού.
Εξωτερικοί σύνδεσμοι
Κατηγορία:Βιντεοπαιχνίδια του 2003 Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια ανοικτού κόσμου Κατηγορία:Βιντεοπαιχνίδια του GameCube Κατηγορία:Βιντεοπαιχνίδια των Windows Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του Xbox Κατηγορία:Βιντεοπαιχνίδια της Radical Entertainment Κατηγορία:Χαλοουίν μυθοπλασία
Άγιος Σαβινιανός
O Άγιος Σαβινιανός ήταν Σαμιακής καταγωγής άγιος του 3ου αιώνα μ.Χ.
Βίος
Ο Άγιος Σαβινιανός γεννήθηκε στη Σάμο τον 3ο αι. μ.Χ. Λόγω του ηθικής διαφθοράς του ειδωλολατρικού κόσμου, ταξίδεψε μέχρι τη Γαλατία. Εκεί συνδέθηκε με τον άγιο Πάτροκλο της Τρουά, o οποίος τον βάπτισε χριστιανό. Όταν πέθανε ο Πρόκλος περί τα 259 μ.Χ ανέλαβε να συνεχίσει το διδακτικό και βαπτισματικό έργο του στην περιοχή του άνω Σηκουάνα. Στους διωγμούς που διενήργησε ο Μάρκος Αυρήλιος αποκεφαλίστηκε στα 275 στην περιοχή Ριγί της Τρουά, στη Γαλλία.
Τιμές
Η μνήμη του εορτάζεται από τη Ρωμαιοκαθολική Εκκλησία στις 29 Ιανουαρίου. Θεωρείται και εορτάζεται ως απόστολος και φωτιστής της Troyes.
O Άγιος Σαβινιανός στην τέχνη
Στη δυτική εικονογραφία απεικονίζεται με ένα ξίφος να του έχει διαπεράσει τον λαιμό.
Πηγές
Σαβινιανός
Επταπύργιο (Κωνσταντινούπολη)
thumb|right|220px|Σχέδιο του Επταπύργιου το 1827. thumb|right|220px|Άποψη του Γεντί Κουλέ σήμερα. thumb|right|220px|Εσωτερικό κάστρου. Το Επταπύργιο της Κωνσταντινούπολης, τουρκικά Γεντί Κουλέ ή Γεντή Κουλέ (Yedikule) είναι ένα κάστρο ενσωματωμένο στα τείχη της Κωνσταντινούπολης, στο νοτιοδυτικό τους τμήμα παρά την Χρυσή Πύλη (Χρυσεία Πύλη).
Ιστορία
Το οχυρό κατασκευάστηκε από τον Μωάμεθ τον Πορθητή αμέσως μετά την Άλωση της Κωνσταντινούπολης και αποτέλεσε στρατιωτικό θησαυροφυλάκιο, ενώ ένα μέρος του αποτελούσε πυριτιδαποθήκες. Ως θησαυροφυλάκιο παρέμενε για τρεις περίπου αιώνες. Στη συνέχεια μετατράπηκε σε φυλακή, ιδίως για σημαίνοντες κρατουμένους αλλά και ως τόπος μυστικών εκτελέσεων. Έτσι μεταξύ άλλων στο Γεντί Κουλέ φυλακίσθηκε και εκτελέστηκε από τους Γενίτσαρους το 1622 ο νεαρός Σουλτάνος Οσμάν Β' ενώ πριν απ΄ αυτόν είχε φυλακισθεί το 1618 ο Σουλτάνος Μουσταφάς Α΄ και το 1648 ο Ιμπραήμ Α'. Επίσης σ΄ αυτό, είχε φυλακισθεί και ο τελευταίος αυτοκράτορας της Τραπεζούντας, ο Δαυίδ Μέγας Κομνηνός, και το 1714 ο Ηγεμόνας της Βλαχίας Κωνσταντίνος Βραγκοβάνος μαζί με τα τέσσερα παιδιά του όπου στις 15 Αυγούστου του ίδιου έτους ακολούθησε ο απαγχονισμός τους. Σε ένα από τους επτά πύργους γινόταν μυστικά αποκεφαλισμοί ανεπιθύμητων προσώπων που είχαν καταδικαστεί σε θάνατο, των οποίων τα κεφάλια στη συνέχεια ρίχνονταν σε φρεάτιο, το λεγόμενο "φρέαρ του αίματος", το άνοιγμα του οποίου ήταν στο μέσον του δαπέδου.
Στο Επταπύργιο είχαν κρατηθεί επίσης και πολλοί διπλωμάτες κυρίως της Γαλλίας όπως ο Πρέσβης Λεμπρέν που παρέμεινε τρία χρόνια έγκλειστος σ΄ αυτό, ως και ο Φραγκίσκος Πουκεβίλ, την περίοδο που ο Μέγας Ναπολέων είχε κάνει απόβαση στην Αίγυπτο. Τελευταίος εγκλεισμός κρατουμένου στις φυλακές αυτές ήταν το 1837. Το 1851 λειτούργησε σ΄ αυτό ζωολογικός κήπος "κήπος των λεόντων" αποτελώντας παράρτημα του "Τοπ Καπί" και τελικά το 1895 μετατράπηκε σε μουσείο.
Αργότερα το κάστρο παραμελήθηκε και πάλι χρησιμοποιούμενο ευκαιριακά ως αποθήκη στρατιωτικού υλικού. Σήμερα ένα τμήμα του διατηρείται καλώς που αποτελεί και τουριστικό ενδιαφέρον την αξιοποίηση του οποίου έχει αναλάβει ιδιωτική εταιρεία. Ανάλογα με τα γεγονότα που έχουν λάβει χώρα στο Γεντί Κουλέ οι Τούρκοι έχουν δώσει ιδιαίτερο όνομα σε καθένα από τους επτά πύργους, τα ονόματα των οποίων και είναι:
Πηγές
Κατηγορία:Κτίρια και κατασκευές στην Κωνσταντινούπολη Κατηγορία:Κάστρα στην Τουρκία Κατηγορία:Φυλακές στην Οθωμανική Αυτοκρατορία
The Simpsons Road Rage
Το The Simpsons: Road Rage είναι το πρώτο παιχνίδι της σειράς βιντεοπαιχνιδιών που βγήκε τον Νοέμβριο του 2001. Βγήκε για τις κονσόλες PlayStation 2, Xbox, Game Boy Advance και GameCube. Στο παιχνίδι παρουσιάζονται 25 χαρακτήρες, ενώ έχει πολλές ομοιότητες με το βιντεοπαιχνίδι Crazy Taxi.
Σενάριο
Ο Κύριος Μπερνς αγόρασε όλα τα μεγάλα μέσα, όπως Λεωφορεία και Τρένα στην πόλη του Σπρίνγκφιλντ φτιάχνοντας τα ως μέσα που εκπέμπουν ακτινοβολία ώστε να σκοτώσει τους ανθρώπους.
Τα πολιτικά μέλη της πόλης αναγκάστηκαν να δώσουν χρήματα επειδή είχαν ήδη τρομοκρατηθεί παράγοντας ακόμα περισσότερα μέσα. Στο παιχνίδι υπάρχουν 17 διαφορετικά οχήματα ενώ υπάρχουν έξι περιοχές εκ των οποίων οι 5 ξεκλειδώνονται κατά την διάρκεια του παιχνιδιού και 10 αποστολές. Η Οικογένεια Σίμπσονς θα συμμετάσχει στο παιχνίδι και ο σκοπός τους είναι να εξουδετερώσουν τον Μπέρνς. Ο Μόνος σκοπός για να τον εξουδετερώσουν είναι να δίνουν αγώνες ώστε να εξασφαλίσουν ένα μεγάλο χρηματικό ποσό που θα δοθεί στα πολιτικά μέλη και ύστερα στον Μπέρνς. Επίσης, ο κύριος χαρακτήρας θα είναι ο Χόμερ Σιμπσον, που θα γίνει και ταξιτζής ενώ κάποια οχήματα μπορεί να είναι και ιπτάμενα. Αφού δοθούν τα χρήματα ο Μπέρνς θα κάνει την πόλη όπως ήταν.
Αποδοχή
Η IGN βαθμολόγησε το παιχνίδι με 5.1 λέγοντας πως είναι ένα διασκεδαστικό παιχνίδι αλλά δεν είναι και για διάκριση. Η GameSpot έδωσε τον βαθμό 6.2 λέγοντας πως το παιχνίδι έχει καλύτερα γραφικά στο Game Cube, ενώ η καλύτερη βαθμολογία ήταν από την Game Informer με βαθμό 8 στα 10.
Παραβίαση
Το 2003 η SEGA κατάγγειλε τον κανόνα επειδή χρησιμοποίησαν το ίδιο Gameplay με αυτό του Crazy Taxi. Η EA και η THQ αναγκάστηκαν να δώσουν ένα χρηματικό ποσό πριν συμβούν χειρότερα γεγονότα.
Παραπομπές
Κατηγορία:Βιντεοπαιχνίδια του 2001 Κατηγορία:Βιντεοπαιχνίδια αγώνων Κατηγορία:Βιντεοπαιχνίδια του Game Boy Advance Κατηγορία:Βιντεοπαιχνίδια του GameCube Κατηγορία:Βιντεοπαιχνίδια του PlayStation 2 Κατηγορία:Βιντεοπαιχνίδια του Xbox
ΟΠ Λανγρέο
Η Ουνιόν Ποπουλάρ δε Λανγρέο (ισπανικά: Unión Popular de Langreo) είναι ισπανική ποδοσφαιρική ομάδα από την πόλη Λανγρέο, Αστούριες. Ιδρύθηκε το 1961. Ιδρύθηκε το 1961 από την ενοποίηση των CP La Felguera και Club Langreano. Συμμετέχει στην Tercera División – Group 2. Έδρα της ομάδας είναι το Estadio Nuevo Ganzábal, χωρητικότητας 4024 θεατών. Η ομάδα έχει 8 συμμετοχές στη Σεγούντα Ντιβιζιόν, 15 συμμετοχές στη Segunda División B και 29 στη Tercera División.
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1961
Ζαχαροκάλαμο
thumb|right|250px|Κομμένα ζαχαροκάλαμα Το ζαχαροκάλαμο είναι αγγειόσπερμο, μονοκότυλο, ποώδες φυτό που ανήκει στην οικογένεια των Ποοειδών (Poaceae) ή Αγρωστωδών (Gramineae).
Μωρίς Φαρμάν
Ο Μωρίς Αλέν Φαρμάν (Maurice Alain Farman, 21 Μαρτίου 1877 – 25 Φεβρουαρίου 1964) ήταν Γάλλος πρωταθλητής αγώνων ταχύτητας, αεροπόρος, κατασκευαστής και σχεδιαστής αεροσκαφών. Γεννημένος στο Παρίσι από Άγγλους γονείς, αυτός και οι αδελφοί του Ρίτσαρντ και Ανρί Φαρμάν υπήρξαν πρωτοπόροι στην ανάπτυξη της αεροπορίας στην Ευρώπη.
Ζαχαροκάλαμο
Ιστορία
Πρωτοεμφανίστηκε και καλλιεργήθηκε στα νησιά του Νότιου Ειρηνικού και από πολλούς θεωρείται ότι πατρίδα του είναι η νήσος Νέα Γουινέα. Το φυτό αναπτύσσεται κατά συστάδες και παράγει έναν αριθμό καλαμιών που το ύψος τους είναι από 2 έως 7 μέτρα. Κάθε καλάμι χωρίζεται από πολλά «γόνατα» και σε κάθε γόνατο υπάρχει και ένας οφθαλμός. Όταν το ζαχαροκάλαμο ωριμάσει τότε από τη κορυφή του αναπτύσσεται ένας λεπτός βλαστός που φέρει πολλά μικρά άνθη. Τα μακριά φύλλα του σε σχήμα σπαθιού είναι όμοια με αυτά του καλαμποκιού. Το χρώμα του βλαστού είναι λευκό προς κίτρινο ή βαθυπράσινο, αλλά μπορεί να είναι ακόμα και κόκκινο ή μοβ. Το καλάμι είναι το σημαντικότερο τμήμα του φυτού αφού εκεί αποθηκεύεται η ζάχαρη στο στάδιο της ωρίμανσης. Επίσης είναι σκληρό και έτσι έχει ανθεκτικότητα στις διάφορες ασθένειες.
Καλλιέργεια και χρήση
Η καλλιέργεια του ζαχαροκάλαμου γίνεται για την εξαγωγή της ζάχαρης. Καλλιεργείται στις τροπικές περιοχές. Πολλαπλασιάζεται με μοσχεύματα. Όταν είναι τρυφερό κόβεται μικρό κομμάτι που έχει 2-3 οφθαλμούς και στη συνέχεια φυτεύεται σε οργωμένο και προετοιμασμένο αγρό. Από κάθε οφθαλμό βγαίνει ένα μικρός βλαστός που αναπτύσσει δικό του ριζικό σύστημα.
Άλλος τρόπος πολλαπλασιασμού είναι με παραφυάδες. Μετά το θέρισμα αφήνεται κάτω από το χώμα ένα τμήμα του φυτού από το οποίο στη συνέχεια θα βγει το νέο φυτό. Το έδαφος πρέπει να είναι καλά αποστραγγισμένο για να αερίζονται καλά οι ρίζες.
Για να γίνει καλή η συγκομιδή πρέπει να γίνεται καταπολέμηση των διαφόρων ζιζανίων, μέχρι το φυτό να αποκτήσει πλούσιο φύλλωμα. Επίσης χρειάζεται καλό όργωμα και στη συνέχεια η γη να παραμείνει οργωμένη για αρκετό χρόνο, ώστε να αεριστεί καλά. Καλή συγκομιδή έχουμε επίσης όταν υπάρχουν ικανοποιητικές βροχοπτώσεις, ενώ σε διαφορετική περίπτωση γίνεται άρδευση. Η λίπανση με καλιούχα και αζωτούχα λιπάσματα είναι απαραίτητη. Η χαμηλότερη θερμοκρασία για τη σωστή ανάπτυξη του ζαχαροκάλαμου είναι οι 20 βαθμοί.
Ο θερισμός γίνεται την ξηρή εποχή και τα ώριμα καλάμια θερίζονται με δρεπάνια ή μηχανικά μέσα. Στη συνέχεια αφού αποχωριστούν οι κορυφές των καλαμιών και τεμαχιστούν τα στελέχη, φορτώνονται και μεταφέρονται στους διάφορους σταθμούς άλεσης. Μετά την άλεση γίνεται καθαρισμός και εξάγεται η ζάχαρη. Τα υπολείμματα της καλλιέργειας και της επεξεργασίας του ζαχαροκάλαμου μπορούν να χρησιμοποιηθούν για την παραγωγή βιοκαυσίμων, όπως η βιομάζα και η βιοαιθανόλη.
Ποικιλίες
Οι περισσότερες σημερινές ποικιλίες ζαχαροκάλαμου έχουν βελτιωθεί και έχουν αναπτυχθεί νέες ανθεκτικές στις ασθένειες και στα παράσιτα. Έχουν χοντρούς βλαστούς, χυμώδεις και μαλακούς, ενώ η ποσότητα ζάχαρης που παράγουν είναι μεγάλη.
Εξωτερικοί σύνδεσμοι
Κατηγορία:Ποοειδή Κατηγορία:Χλωρίδα της Ωκεανίας Κατηγορία:Καλλιέργειες
Μωρίς Φαρμάν
Πρωταθλητής της παράλληλης ποδηλασίας με τον αδερφό του Ανρί, ο Μωρίς Φαρμάν ξεκίνησε να αγωνίζεται με αυτοκίνητα Panhard και το 1901 κέρδισε το Grand Prix de Pau, τον πρώτο αγώνα στην ιστορία που ονομάστηκε Γκραν Πρι. Τον Μάιο του 1902 κέρδισε τον αγώνα Circuit du Nord, αγώνα από το Παρίσι στο Αράς μετ’ επιστροφής. Επίσης συμμετείχε στον αγώνα Παρίσι – Βιέννη εκείνης της χρονιάς, τον οποίο κέρδισε ο Μαρσέλ Ρενώ (Marcel Renault). Παρόλα αυτά το ενδιαφέρον του Μωρίς στράφηκε γρήγορα στις πτήσεις και το 1909 έθεσε αρκετά παγκόσμια ρεκόρ αντοχής και ταχύτητας. Σύντομα άρχισε να κατασκευάζει αεροπλάνα και το 1912 συγχώνευσε την επιχείρησή του με την επιχείρηση αεροσκαφών του αδελφού του, για να δημιουργηθεί η εταιρία Φαρμάν (Farman Aviation Works).
Ο Μωρίς Φαρμάν πέθανε στο Παρίσι το 1964. Μέχρι το τέλος της ζωής του δεν απέκτησε ποτέ άδεια πιλότου.
Αναφορές
Κατηγορία:Πρωτοπόροι της αεροπορίας Κατηγορία:Γάλλοι αθλητές της ποδηλασίας Κατηγορία:Γάλλοι οδηγοί αγωνιστικών αυτοκινήτων
Ιωάννης Μάκολας
Ο Ιωάννης Μάκολας ή Μάκουλας ο Αθηναίος (γ.1661) υπήρξε Έλληνας έμπορος και λόγιος του 17ου αιώνα.
Λεονάρδος Καπετανάκης
Ο Λεονάρδος Καπετανάκης υπήρξε Έλληνας λόγιος του 17ου αιώνα. Η καταγωγή του ήταν από επίσημη οικογένεια της Αθήνας. Χρημάτισε προϊστάμενος της Ελληνικής κοινότητας στην Βενετία τα έτη 1709, 1728, 1757, 1765, 1769, 1776 και 1779. Απεβίωσε σε μεγάλη ηλικία εκατό ετών.
Ιωάννης Μάκολας
Βιογραφικά
Γεννήθηκε στην Αθήνα το 1661 και ήταν γιος του Δημητρίου Μάκολα. Η οικογένειά του, που είχε βυζαντινή καταγωγή, συμπεριλαμβανόταν στις αρχοντικές και σημαντικότερες των Αθηνών. Ο Ιωάννης φαίνεται να ασχολήθηκε κυρίως με το εμπόριο. Τουλάχιστον το 1685 βρισκόταν στη Βενετία. Ο Ιωάννης Μάκολας εξελέγη επτά φορές επιμελητής (guardiani) της Ελληνικής Αδελφότητος Βενετίας. Ήδη από το 1700, και σίγουρα μέχρι τις 17 Ιουλίου 1701, όπως φαίνεται από ψηφοφορία υποψηφίων για τη θέση του δασκάλου στην Ελληνική Σχολή της Αδελφότητος, διατέλεσε πρόεδρος της Αδελφότητος. Στις 24 Σεπτεμβρίου 1701 του απονεμήθηκε από τη Βενετική Δημοκρατία, μαζί με τα αδέλφια του Βερνάρδο, Γεώργιο και Νικολό, ο τίτλος του κόμη, λόγω των υπηρεσιών τους στους βενετοτουρκικούς πολέμους. Στις 25 Αυγούστου 1705 ανεγράφη στο libro d'oro της Βενετίας. Από τα Επιγράμματα, που του αφιερώνονται στην αρχή της έκδοσης της Επιτομής, γνωρίζουμε κάποιες προσωπικότητες της εποχής με τις οποίες σχετιζόταν. Πρόκειτα για τον ιερέα Μιχαήλ (Μελέτιο) Μήτρου, ο οποίος εκείνη την εποχή εργαζόταν ως επιμελητής εκδόσεων, τον ιεροδιάκονο Νικόδημο Βαταβενή, επίσης λόγιο και διορθωτή, τον ιατροφιλόσοφο Γεώργιο Ζανδήριο και τον Σικελό Γαετάνο Βούκουλα. Η σχέση του Μάκολα με τον Μιχαήλ Περούλη, ενός των πανευγενών, και πρώτων λογάδων της ημετέρας πατρίδος, είναι εμφανής: είναι ο χρηματοδότης της έκδοσης της Επιτομής και των Μεταμορφώσεων.
Συγγράμματα
Περίπου 25 ετών μετέφρασε από τα λατινικά την Επιτομή του Ιουστίνου και τις Μεταμορφώσεις του Οβιδίου. Και τα δύο κείμενα τυπώθηκαν στον ίδιο τόμο το 1686 στη Βενετία από τον Μιχαήλ Βαρβώνιο.
Λεονάρδος Καπετανάκης
Συγγράμματα
Έγραψε στα ιταλικά μερικά έργα, και δαπάνησε για την έκδοση της «Ακολουθίας της οσίας Φιλοθέης».
Ιωάννης Μάκολας
Συγγράμματα
22 εκ.: [16]+382 σελ.
Λεονάρδος Καπετανάκης
Πηγές
Κατηγορία:Έλληνες λόγιοι του 17ου αιώνα
Ιωάννης Μάκολας
Συγγράμματα
Ο Ιωάννης Μάκολας επιδόθηκε στη μετάφραση της Επιτομής του Ιουστίνου εκ της λατινίδος φωνής στα ελληνικά, μολονότι αρχάριος και ολίγον έμπειρος, εξαιτίας του ενδιαφέροντος που παρουσίαζε για τους Έλληνες ως προς το περιεχόμενο, επειδή και το δεδοξασμένον και πεφημισμένον γένος των Ελλήνων την σήμερον ευρίσκεται εις μεγάλην ένδειαν, από τοιαύτα βιβλία ωφέλιμα. Ήταν γι' αυτόν μία επίπονη εργασία (μετ' ουκ ολίγου πόνου / μεγάλους και σχεδόν αναριθμήτους πόνουε και μόχθους και αγρυπνίας). Στο ελληνικό κείμενο διαπιστώνουμε λάθη και ανακολουθίες που μας επιτρέπουν να υποθέσουμε πως υπήρξαν χρονικά διαστήματα, όπου σταματούσε να μεταφράζει, εξαιτίας των εμπορικών υποχρεώσεών του. Επίσης, ο ίδιος μας πληροφορεί: επειδή και ευρισκόμενος περιπλεγμένος αναμεταξύ των ακαταστάτων, και ματαίων ταραχών και φροντίδων... ως καλός τε και άγρυπνος κλέπτης της ώρας κρυφίως έκλεπτον δια να αποτελέσω την παρούσαν βίβλον. Χαρακτηριστικό παράδειγμα είναι η απόδοση των ονομάτων, που παρουσιάζει εκτός από λάθη στη μετάφραση και διαφορετικό τρόπο ορθογραφίας. Ως προς τη μετάφραση σε γενικές γραμμές ακολουθεί το πρωτότυπο, ενώ κάποιες φορές προβαίνει σε διευκρινήσεις.
Πηγές
Κατηγορία:Έλληνες λόγιοι του 17ου αιώνα
Μπέρτα Κάρλικ
Η Μπέρτα Κάρλικ (γερμανικά: Berta Karlik) ήταν μια Αυστριακή φυσικός και καθηγήτρια στο Πανεπιστήμιο της Βιέννης. Την περίοδο της εργασίας της με τον Ερνστ Φόιν δημοσίευσε ένα έγγραφο σχετικά με τη ραδιενέργεια του θαλασσινού νερού. Ανακάλυψε ότι το χημικό στοιχείο άστατο (85) είναι ένα προϊόν φυσικών διαδικασιών αποσύνθεσης.
Βιογραφία
Η Μπέρτα Κάρλικ γεννήθηκε στη Βιέννη στις 24 Ιανουαρίου 1904, και προερχόταν από μία ευκατάστατη οικογένεια. Την αρχική της εκπαίδευση την έλαβε στο σπίτι της, όπου διδάχθηκε να παίζει πιάνο και να μιλάει και να γράφει γαλλικά, ολλανδικά και αγγλικά. Από το 1919 έως το 1923 παρακολούθησε μαθήματα στο Ρεφόρμ-Ρεαλγκυμνάζιουμ και μετά την αποφοίτησή της το 1923, έγινε δεκτή ως φοιτήτρια στη Φιλοσοφική Σχολή του Πανεπιστημίου της Βιέννης. Το 1928 ολοκλήρωσε τις εκεί σπουδές της, λαμβάνοντας το διδακτορικό της δίπλωμα.
Ενώ ήταν ακόμη φοιτήτρια στο πανεπιστήμιο, η Κάρλικ έγινε σημαντικό μέλος της ερευνητικής ομάδας του Χανς Πίτερσον στο Ινστιτούτο Έρευνας Ραδίου, με την ειδικότητά της να είναι η μέτρηση σπινθηρισμών. Παρακολούθησε, επίσης, μια υποτροφία από τη Διεθνή Ομοσπονδία Πανεπιστημιακών Γυναικών, που την υποχρέωσε να ταξιδεύει, ενώ εργαζόταν για το Ινστιτούτο.
Μετά τη λήψη του πτυχίου της Φυσικής, Κάρλικ δέχθηκε να διδάξει στο Ρεαλγκυμνάζιουμ στη Βιέννη, στο οποίο ήταν πρώην μαθήτρια.
Το 1930 βρήκε δουλειά σε ένα εργαστήριο που βρισκόταν υπό τη διεύθυνση του Γουίλιαμ Μπραγκ στο Λονδίνο. Εδώ εργάστηκε στην κρυσταλλογραφία και χρησιμοποίησε ακτίνες Χ για να μελετήσει τη δομή των κρυστάλλων. Οι γνώσεις της Κάρλικ πάνω στη ραδιοφυσική προσέλκυσαν την προσοχή των κρυσταλλογράφων Έλι Κναγκς και Χέλεν Γκίλκριστ. Την ίδια χρονιά που σχημάτισε μια ομάδα διατριβής με αυτές τις δύο γυναίκες ήταν το ίδιο έτος που επισκέφθηκε για πρώτη φορά το εργαστήριο της Μαρί Κιουρί στο Παρίσι, σηματοδοτώντας την έναρξη της μακράς αλληλογραφίας της με διάφορες άλλες γυναίκες φυσικούς.
Ενώ Karlik αποστέλλονται κατά καιρούς επιστολές προς Marie Curie συνέχισε την τακτική αλληλογραφία με άλλα αξιοσημείωτα φυσικοί, όπως η Ellen Gleditsch και η Εύα Resmtedt, δύο από τους ερευνητές Curie, καθώς και Lise Meitner, με τους οποίους Karlik ήταν αρκετά κοντά κατά τη διάρκεια της ζωής της. Η Κάρλικ γνώρισε, επίσης, την Λίζε Μάιτνερ, η οποία εργάστηκε με την ομάδα που είναι υπεύθυνη για την ανακάλυψη της πυρηνικής σχάσης.
Μετά τις σπουδές της στο Παρίσι και το Λονδίνο, άρχισε να εργάζεται στο Ινστιτούτο Ραδιοέρευνας της Βιέννης, το 1931. Από το 1937 είχε την άδεια να δίνει διαλέξεις, και σιγά-σιγά προχώρησε στην ιεραρχία του ινστιτούτου.
Συγχρόνως η Κάρλικ προσχώρησε σε μια ομάδα για την έρευνα του θαλασσινού νερού με επικεφαλής το Σουηδό φυσικό Χανς Πίτερσον. Οι ανάμικτες γνώσεις πάνω στην ωκεανογραφία και τη ραδιενέργεια, βοήθησαν την Κάρλικ να προβληματιστεί σχετικά με το βιολογική ζήτημα της μόλυνσης του θαλασσινού νερού από το ουράνιο.
Κατά τη διάρκεια του Δευτέρου Παγκοσμίου Πολέμου έκανε την πιο σημαντική ανακάλυψή της, όταν βρήκε ότι το χημικό στοιχείο με ατομικό αριθμό 85, το Άστατο, ήταν ένα προϊόν φυσικής φθοράς. Η κύρια χρήση του αστατίου είναι σε ακτινοθεραπεία για την εξόντωση των καρκινικών κυττάρων. Λόγω αυτής της ανακάλυψης απονεμήθηκε στην Κάρλικ το Βραβείο Χάιντεγκερ για τον κλάδο της Χημείας από την Αυστριακή Ακαδημία Επιστημών, το 1947.
Έγινε προσωρινή διευθυντής του ινστιτούτου το 1945 και επίσημα το 1947 μετά την ανακάλυψη της ύπαρξης του αστατίου. Η Μπέρτα Κάρλικ έγινε η πρώτη γυναίκα που εργάστηκε ως καθηγήτρια στο Πανεπιστήμιο της Βιέννης, το 1956. Παρότι συνταξιοδοτήθηκε το 1973, συνέχισε να εργάζεται στο Ινστιτούτο μέχρι το θάνατό της το 1990.
4 Ιουνίου
3 Ιουνίου | 4 Ιουνίου | 5 Ιουνίου
Η 4η Ιουνίου είναι η 155η μέρα του έτους κατά το Γρηγοριανό ημερολόγιο (156η σε δίσεκτα έτη). Υπολείπονται 210 μέρες.
Ορθόδοξη Εκκλησία
Κατηγορία:Ημέρες του έτους
Γεωργία Αμπατζίδου
Η Γεωργία Αμπατζίδου είναι Ελληνίδα αθλήτρια του στίβου.
Γεννήθηκε στις 19 Μαρτίου 1969 στα Σέρβια Κοζάνης. Ξεκίνησε να ασχολείται με το άθλημα του Στίβου το 1982, από πολύ μικρή ηλικία, στην Α' Γυμνασίου με προπονητή τον καθηγητή Φυσικής Αγωγής του σχολείου κ. Θεμελίδη Ιωάννη, με τον οποίο εξακολουθεί να γυμνάζεται μέχρι και σήμερα.
Το 1987 τελείωσε το Λύκειο και εισήχθη στο Αριστοτέλειο Πανεπιστήμιο Θεσσαλονίκης στο Τμήμα Φυσικής αγωγής και Αθλητισμού από το οποίο αποφοίτησε το 1991. Την ίδια χρονιά έγινε μέλος της Εθνικής Ομάδας Στίβου, συμμετέχοντας στους Μεσογειακούς Αγώνες της Αθήνας στο αγώνισμα των 3000 m όπου κατέλαβε την 4η θέση.
Έχει λάβει μέρος στο Παγκόσμιο Πρωτάθλημα του 1997 στην Αθήνα στο αγώνισμα του Μαραθωνίου. Η καλύτερή της επίδοση στο Μαραθώνιο ήτανε το 2003 στο Διεθνή Μαραθώνιο του Βερολίνου, όπου και πέτυχε την επίδοση 2:36:57 καταλαμβάνοντας τη 13η θέση. Με την επίδοση αυτή έπιασε το υψηλό όριο για τους Ολυμπιακούς Αγώνες του 2004. Κατά τη συμμετοχή της στους Αγώνες αυτούς κατέλαβε τη 50ή θέση με επίδοση 2:50:00.
Παραπομπές
Αμπαντζίδου Γεωργία Α Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Αθλητές του στίβου στους Μεσογειακούς Αγώνες 1991 Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Πίτερ Γκάλαχερ
Ο Πίτερ Κίλιαν Γκάλαχερ (γεννημένος στις 19 Αυγούστου 1955) είναι Αμερικανός ηθοποιός. Από το 1980 έχει παίξει ρόλους σε πολλές ταινίες του Χόλιγουντ. Είναι περισσότερο γνωστός για τον πρωταγωνιστικό του ρόλο στην τηλεοπτική δραματική σειρά California Teens από το 2003 έως το 2007, για τη συμμετοχή του με επαναλαμβανόμενους ρόλους στο Νόμος και Τάξη: Ειδική Ομάδα και άλλα.
Τα πρώτα χρόνια
Ο Γκάλαχερ γεννήθηκε στη Νέα Υόρκη. Η μητέρα του, Μαίρη Αν (το γένος Ο Σι), ήταν βακτηριολόγος και ο πατέρας του, Τόμας Φράνσις Γκάλαχερ Τζούνιος, στέλεχος διαφημιστικής εταιρείας. Ο Γκάλαχερ είναι το μικρότερο από τα τρία παιδιά της οικογένειας. Είναι ιρλανδικής και καθολικής καταγωγής και μεγάλωσε στο Άρμνοκ της Νέας Υόρκης. Ο Γκάλαχερ αποφοίτησε από Πανεπιστήμιο Ταφτς, όπου δραστηριοποιήθηκε στο θέατρο, εμφανιζόμενος σε παραστάσεις όπως το Company του Στίβεν Σόντχαϊμ και τραγουδώντας στο ανδρικό φωνητικό συγκρότημα τους Beelzebubs. Σπούδασε υποκριτική στο William Esper Studio.
Καριέρα
Ο Γκάλαχερ εμφανίστηκε στο Μπρόντγουεϊ με την Γκλεν Κλόουζ στο έργο The Real Thing και έκανε το ντεμπούτο του σε μεγάλου μήκους ταινία στο The Idolmaker, αλλά έγινε γνωστός για τον ρόλο του στο Σεξ, ψέματα και βιντεοταινίες του Στίβεν Σόντερμπεργκ (1989). Πρωταγωνίστησε επίσης στην επιτυχημένη θεατρική διασκευή του Guys and Dolls στο Μπρόντγουεϊ το 1992.
Ο Γκάλαχερ έπαιξε τον αντίπαλο του Τιμ Ρόμπινς στην ταινία Ο παίκτης (1992), τον αρραβωνιαστικό της Σάντρα Μπούλοκ που έχει πέσει σε κώμα στο Ενώ εσύ κοιμόσουν (1995), τον κτηματομεσίτη που έχει σχέση με την Ανέτ Μπένινγκ στο American Beauty (1999), το στέλεχος ΜΜΕ στο Δεν θέλω να γίνω εκατομμυριούχος (2002) και τον πολιτικό ρεπόρτερ στο The Last Debate.
Από το 2003 έως το 2007, ο Γκάλαχερ πρωταγωνίστησε στην τηλεοπτική εκπομπή του Fox California Teens.
Ο Γκάλαχερ κυκλοφόρησε ένα άλμπουμ με τίτλο 7 Days in Memphis το 2005 με την εταιρεία Sony BMG. Αυτό περιλαμβάνει μια στούντιο ηχογράφηση του "Don't Give Up On Me" (αρχική ερμηνεία από τον Σόλομον Μπερκ).
Το 2005, ο Γκάλαχερ έλαβε βραβείο P.T. Barnum από το Πανεπιστήμιο Ταφτς για την εξαιρετική δουλειά του στον τομέα των μέσων ενημέρωσης και ψυχαγωγίας. Το 2007, ο Γκάλαχερ έλαβε βραβείο "Light on the Hill" στο Πανεπιστήμιο Ταφτς. Το βραβείο απονέμεται σε αξιόλογους αποφοίτους από το Ταφτς που έχουν επιδείξει φιλοδοξία, επιτεύγματα και ενεργό συμμετοχή στα κοινά.
Από τις 13 Φεβρουαρίου έως τις 5 Ιουλίου 2015, ο Γκάλαχερ πρωταγωνίστησε στο θεατρικό έργο On the Twentieth Century αν και έχασε πολλές παραστάσεις στα τέλη Φεβρουαρίου λόγω ασθένειας.
Το 2020 ο Γκάλαχερ έπαιξε τον Μιτς Κλαρκ, ο οποίος έπασχε από προϊούσα υπερπυρηνική παράλυση, στον πρώτο κύκλο του Zoey's Extraordinary Playlist. Αν και ο χαρακτήρας του πέθανε στο φινάλε του πρώτου κύκλου, ο Γκάλαχερ εμφανίστηκε σε πολλά επεισόδια του δεύτερπυ κύκλου και στο χριστουγεννιάτικο επεισόδιο της σειράς.
Το 2021, ο Γκάλαχερέλαβε μέρος στην τηλεοπτική σειρά Grey's Anatomy ως δρ Ντέιβιντ Χάμιλτον.
Από το 2018 έως το 2022, ο Γκάλαχερ εμφανίστηκε σε 4 κύκλους της σειράς Grace του Netflix ως σύζυγος του χαρακτήρα της Τζέιν Φόντα, Γκρέις.
Προσωπική ζωή
Ο Γκάλαχερ είναι παντρεμένος με την Πόλα Χάργουντ και έχει δύο παιδιά, τον Τζέιμς και την Κάθριν. Η κόρη του Κάθριν είναι ηθοποιός και τραγουδίστρια.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου
Yorkfield (μικροεπεξεργαστής)
Η ονομασία Yorkfield αποτελεί τη κωδική ονομασίας ορισμένων σειρών επεξεργαστών της Intel, που διατέθηκαν στην αγορά με τις εμπορικές ονομασίες Core 2 Quad και Xeon. Οι επεξεργαστές αυτοί αποτέλεσαν τη τεχνολογική σμίκρυνση των Kentsfield (και γενικότερα της μικροαρχιτεκτονικής Core) στα 45 nm, τους οποίους και αντικατέστησε.
Όπως και οι προκάτοχοί του, οι επεξεργαστές Yorkfield κατηγοριοποιήθηκαν σε 2 εκδόσεις, ανάλογα με το μέγεθος της κρυφής μνήμης 2ου επιπέδου (L2 cache) που διέθεταν. Μία με μέγεθος 6 ΜΒ και μία με μέγεθος 12 ΜΒ.
Η έκδοση του πυρήνα Yorkfield για φορητούς υπολογιστές ονομάστηκε Penryn-QC και η έκδοση για εξυπηρετητές, Harpetown με υποστήριξη για συνεργασία δύο ανεξάρτητων επεξεργαστικών μονάδων πάνω στην μητρική κάρτα. Ο επεξεργαστής Wolfdale αποτελεί τη διπύρηνη έκδοση του Yorkfield.
Yorkfield
Η κωδική ονομασία Yorkfield αναφέρεται συγκεκριμένα στις σειρές επεξεργαστών με τις εμπορικές ονομασίες Core 2 Quad Q9x5x και Xeon X33x0. Κάθε επεξεργαστής αποτελείται δύο ξεχωριστά τσιπ πυριτίου που το καθ’ ένα αποτελεί έναν επεξεργαστή διπλού πυρήνα, ενωμένα μεταξύ τους σε μια κοινή διάταξη. Κάθε ξεχωριστό τσιπ μοιράζεται τα 6 ΜΒ κρυφής μνήμης 2ου επιπέδου του συνολικού επεξεργαστή ενώ η ταχύτητα του διαύλου FSB διαμορφώνεται στα 1333 MHz (ή ΜΤ/s). Οι επεξεργαστές που κυκλοφόρησαν πρώτα ήταν οι Q9300 και Q9450, τον Μάρτιο του 2008. Η επίσημη ημερομηνία κυκλοφορίας τους είχε ορισθεί ως ο Γενάρης του 2008, ωστόσο η κυκλοφορία τους καθυστέρησε μέχρι τον Μάρτιο λόγω ενός σφάλματος στη παραγωγή των επεξεργαστών. Μεταγενέστερες πηγές ανέφεραν ότι η καθυστέρηση ήταν αναγκαία έτσι ώστε να διασφαλισθεί η συμβατότητα με τα ολοκληρωμένα κυκλώματα των νέων μητρικών καρτών.
Yorkfield XE
Στις 11 Νοεμβρίου 2007, η Intel κυκλοφόρησε τον επεξεργαστή Core 2 Extreme QX9650, βασισμένο στον πυρήνα Yorkfield XE. Αποτέλεσε τον πρώτο επεξεργαστή της Intel για σταθερούς υπολογιστές που κατασκευάστηκε με τη λιθογραφική μέθοδο ολοκλήρωσης των 45 nm και το πρώτο που κατασκευάστηκε με το νέο διηλεκτρικό υλικό high-k. Διέθετε 12 ΜΒ κρυφής μνήμης 2ου επιπέδου, επειδή κατασκευάζονταν από τη συνένωση δυο διπύρηνων Wolfdale τσιπ, με 6 ΜΒ κρυφής μνήμης έκαστο. Στα χαρακτηριστικά του επεξεργαστή, ο δίαυλος FSB ταχύτητας 1333 MHz (ή ΜΤ/s) και τη συχνότητα λειτουργίας στα 3 GHz. Ενσωμάτωνε το αρχιτεκτονικό σύνολο εντολών SSE4.1 και αποτελούνταν συνολικά από 820 εκ. τρανζίστορ. Στη συνέχεια ακολούθησε και η κυκλοφορία των QX9650 και QX9770, ενώ ο QX9775 κατασκευάστηκε ειδικά για τις μητρικές με διπλές υποδοχές LGA 771 και ως εκ τούτου δεν ήταν συμβατή με την LGA 775 όπως οι υπόλοιποι.
Yorkfield CL
Οι Xeon της σειράς Χ33x3 με κωδικό προϊόντος 80584 και κατανάλωση 80 W, κατασκευάστηκαν για την υποδοχή LGA 771 αλλά μόνο σε μητρικές με μονή υποδοχή επεξεργαστή. Όπως και ο διπύρηνος Wolfdale-CL (στον οποίο βασίζεται) δεν είναι συμβατοί με την υποδοχή LGA 775.
Διάδοχος
Οι Yorkfield αντικαταστάθηκαν από τους επεξεργαστές Nehalem των 45 nm, κατασκευασμένοι με την ομώνυμη αρχιτεκτονική.
thumb|center|1000px|Διάγραμμα των επεξεργαστών της Intel, από την αρχιτεκτονική Netburst μέχρι τη μελλοντική Skylake. Οι επεξεργαστές της αρχιτεκτονικής Core φαίνονται στο πράσινο πλαίσιο.
Δείτε επίσης
Κατηγορία:Μικροεπεξεργαστές Intel
ΟΕ Φιγέρες
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1919 Κατηγορία:Ιδρύσεις ποδοσφαιρικών ομάδων το 2007
Αυτοπεολειχία
Αυτοπεολειχία ονομάζεται η πράξη στην οποία ένας άνδρας κάνει στοματικό σεξ στο ίδιο του το πέος και αποτελεί κι αυτό μία μορφή αυνανισμού. Σωματικά, ωστόσο, ο αριθμός ανδρών είναι περιορισμένος που είναι ικανοί να προχωρήσουν σε αυτήν την πράξη.
Ιστορία
Ο Αιγυπτιολόγος Ντέιβιντ Λόρτον λέει ότι πολλά αρχαία κείμενα αναφέρουν την αυτοπεολειχία, μαζί με τη θρησκεία της Αιγύπτου, αφορώντας τόσο θεούς όσο και τους ακολούθους τους. Σύμφωνα με τον Λόρτον, στον πάπυρο Bremner-Rhind 28, 20–24, ένα έγγραφο, ονόματι Book of Overthrowing Apophis, ένα ποίημα αναφέρει ότι ο θεός του ήλιου Ρα δημιούργησε τον θεό Σου και τη θεά Τεφνούτ, κάνοντας πεολειχία στον εαυτό του και φτύνοντας στο έδαφος το σπέρμα του. Σε αρχαιοαιγυπτιακά κείμενα, αυτή η πράξη συνήθως γινόταν από τον θεό Ατούμ και τα περισσότερα από αυτά απεικονίζουν είτε να φτύνει το σπέρμα του είτε απλά να αυνανίζεται, όχι, όμως, και τα δύο.
Ο Μισέλ Φουκώ λέει ότι στα Ονειροκριτικά του Αρτεμίδωρου, η πράξη της αυτοπεολειχίας είναι ένας από τους τρεις τρόπου να διαπράξει κάποιος σχέση με τον εαυτό του. Ο Αρτεμίδωρος πίστευε ότι αυτή η "μη φυσιολογική" πράξη προμήνυε ότι κάποιος θα χάσει το παιδί, την ερωμένη του ή ότι θα βιώσει μεγάλη φτώχεια.
Σωματικές πτυχές
Ελάχιστοι άνδρες είναι αυτοί που μπορούν να κάνουν αυτοπεολειχία, είτε ελλιπής ευλυγισίας είτε ελλιπούς μεγέθους του πέους. Παρόλα αυτά, αν επιτευχθεί η σωματική ευλυγισία και συνοδευτεί με γυμναστική άσκηση ή ακόμα και με γιόγκα (συν τη βοήθεια της βαρύτητας), μπορεί κάποιος άνδρας να το κατάφερει. Οι Αμερικανοί βιολόγοι Κρεγκ Μπαρτλ και Άλφρεντ Τσαρλς Κίνσεϊ, ανέφεραν ότι λιγότερο από το 1% του ανδρικού πληθυσμού είναι ικανό τοποθετήσει απλά το στόμα του στο πέος, ενώ οι δύο ή τρεις στους χίλιους να πετύχουν στοματικό έρωτα στον ίδιο τους το πέος. Παλαιότερα, επιστήμονες του συμπεριφορισμού, θεωρούσαν ότι η αυτοπεολειχία ήταν ένα πρόβλημα, παρά μία ακόμα σεξουαλική προοπτική.
Πολιτιστικές αναφορές
Στην πορνογραφική βιομηχανία η αυτοπεολειχία είναι ένας τρόπος επίδειξης. Παρόλο που λίγα πορνογραφικά φιλμ το εμπεριέχουν, μερικοί ηθοποιοί μνημονεύονται ακριβώς για αυτό, όπως για παράδειγμα ο Ρον Τζέρεμι. Επίσης, κι άλλοι ηθοποιοί, όπως ο Σκοτ Ο'Χάρα, ο Κόουλ Γιάνγκμπλαντ, ο Στιβ Χολμς και ο Ρίκι Μαρτίνεζ, έχουν ερμηνεύσει αυτοπεολοχεία, και πλέον η εν λόγω ορολογία μπορεί να συναντηθεί ως ειποείδος του αυνανισμού. Στη ημι-αυτοβιογραφία του Μπάιαν Γ. Άλντις, The Hand-Reared Boy, περιγράφει έναν ομαδικό αυνανισμό σε κάποιο βρετανικό σχολείο. Ένα αγόρι, με πολύ μεγάλο πέος είναι ικανό για αυτοπεολοχεία, ο αφηγητής, Horatio Stubbs, επαληθεύει.
Ο κωμικός Μπιλ Χικς συχνά αναφέρει το εξής αστείο: «Μία γυναίκα φωνάζει: Το δοκίμασες ποτέ εσύ; Σου είπα, ναι! Σχεδόν έσπασα την πλάτη μου». Ο Κέβιν Σμιθ, αργότερα, ανέπτυξε ένα παρόμοιο σε θέμα λέγοντας «Έσπασε το λαιμό του, προσπαθώντας να ρουφήξει το πουλί του», στο κινηματογραφικό ντεμπούτο του το 1994, στο Clerks. Ο σεναριογράφος και σκηνοθέτης Λάρι Ντέιβιντ, χρησιμοποίησε αυτοπεολειχία στην πλοκή της ταινίας του Sour Grapes (1998). Κατά την 26η σεζόν του Saturday Night Live, ο κωμικός Γουίλ Φέρελ, υποδύθηκε έναν χαρακτήρα, που το μόνο που τον ενδιέφερε ήταν πώς μέσω γιόγκα, θα κατάφερνε αυτοπεολειχία, ώστε να προσεγγίσει τον Σαμάντι. Αυτοπεολειχία, εμφανίζεται και στην ταινία Scary Movie 2 (2001), από τον Professor Dwight Hartman. Επίσης, και το 2006, στην εναρκτήρια σκηνή του Shortbus, παρακολουθείται αυτοπεολειχία, με τη σκηνή να είναι αληθινή.
Το 1993, η Αμερικανίδα φεμινίστρια και καλλιτέχνις Κίκι Σμιθ, έφτιαξε με κερί μέλισσας, έναν άγαλμα, με τίτλο Mother/Child, στο οποίο απεικονίζεται ένας άνδρας να κάνει αυτοπεολειχία.
Εξωτερικοί σύνδεσμοι
Κατηγορία:Στάσεις στο σεξ Κατηγορία:Αυνανισμός